gold bond scheme
మరో విడత పసిడి బాండ్లు
న్యూఢిల్లీ, అక్టోబరు 21: ప్రభుత్వం ప్రవేశపెట్టిన పసిడిబాండ్లు మలివిడతగా ఈనెల 24వ తేదీ జారీచేయనున్నది. గతఏడాది నవంబరులో ప్రవేశ పెట్టిన ఈస్కీం ఇన్వెస్టర్లు తమ పెట్టుబడులను విభిన్న రంగాలవైపు మళ్లించేందుకు దోహదం చేసేవిధంగా ఉందని ప్రభుత్వం అంచనా వేస్తోంది. కనీసం పదిగ్రాముల నుంచి 500గ్రాముల వరకూ బాండు కొను గోలుచేసే అవకాశంఉంది. రిజర్వు బ్యాంకు ఆధ్వర్యంలో జరుగుతున్న ఈ పసిడి బాండ్ల స్కీంలో మలివిడతగా దరఖాస్తులు ఈనెల 24వ తేదీ నుంచి నవంబరు రెండవ తేదీ వరకూ స్వీకరిస్తారని ఆర్థిక మంత్రిత్వశాఖ ప్రకటించింది. బాడ్లు మాత్రం వచ్చేనెల 17వ తేదీ జారీచేస్తారని వివరించింది. ఇప్పటివరకూ ప్రభుత్వం ఐదు విడతలుగా పసిడి బాండ్లు జారీచేస్తే రెండులక్షలకుపైగా దరఖాస్తులు ఐదోవిడత బాండ్లకు వచ్చినట్లు అంచనా. బ్యాంకు లు, స్టాక్‌ హోల్డింగ్‌కార్పొరేషన్‌ ఆఫ్‌ ఇండియా, పోస్టాఫీసులు, ఎన్‌ఎస్‌ఇ, బిఎస్‌ఇ స్టాక్‌ ఎక్ఛేంజిల్లో సైతం విక్రయిస్తారు. భారతీయ రిజర్వుబ్యాంకు ఈ సావరిన్‌ పసిడి బాండ్లకు వచ్చిన మొత్తం విలువ 3060 కోట్లుగా ప్రక టించింది. ప్రభుత్వం తరపున ఆర్‌బిఐ ఈ బాండ్లను జారీచేస్తోంది. ఇన్వెస్టర్లకు వార్షికపద్ధతిలో 2.50శాతం వడ్డీ ఇస్తుంది. ఎనిమి దేళ్ల కాలానికి ఈ బాండ్లు ఉంటాయి. ఐదో ఏడాది నుంచి అవసరమైతే రద్దుచేసుకునే అవకాశం ఉం టుంది. ఈ బాండ్లకు చెరల్లింపులు రూ.20 వేల వరకూ చెల్లిస్తుంది. డిడి, లేదా చెక్కు ఎలక్ట్రానిక్‌ బ్యాంకింగ్‌ వ్యవస్థల ద్వారా జరుగుతుందని అంచ నా. 500 గ్రాములకు మించకుండా ఒక ఆర్థికసంవత్సరంలో పెట్టుబడులు పెట్టవ చ్చు. ఇందుకు స్వీయధృవీకరణ అవసరం అవుతుంది. ఇండియన్‌ బులియన్‌ జ్యూయె లర్స్‌ అసోసియేషన్‌ ఆవారంలో ప్రకటిం చిన ధరల ఆధారంగాసగటును నిర్ణయిస్తా రు. ఇష్యూధరలు మాత్రం సాధారణ ధరలకం టే గ్రాముకు రూ.50 తక్కువగానే ఉంటుంది. ఈ బాండ్లను రుణాలకు సెక్యూరిటీగా వినియోగించుకోవ చ్చు. సాధారణ బంగారంపై ఇచ్చేరుణాల విలువలు గానే వీటిని పరిగణిస్తారు. మూలధన లబ్ధిపన్నును మినహాయించారు. అన్నిస్టాక్‌ఎక్ఛేంజిలలోను ఈ బాం డ్లను ట్రేడింగ్‌ చేసుకోవచ్చని ఆర్‌బిఐ వెల్లడించింది.